

|  |
| --- |
|  |

*Общинска администрация – гр. Рила, обл. Кюстендил, пл."Възраждане" № 1*

***централа GSM* 0884 400 944,**

***www.grad-rila.bg; rilamunicipality@gmail.com***

**ОБЯВЛЕНИЕ**

Във връзка с устойчивост на проект BG051PO001-5.1.04-0208 ”Създаване на „Център за услуги в домашна среда” в Общинско предприятие „Подкрепа на хора от уязвими групи” – нова възможност за подкрепа на социалната икономика в Община Рила”, по Схема за безвъзмездна финансова помощ BG051PO001-5.1.04 „ПОМОЩ В ДОМА”, по Оперативна програма „Развитие на човешките ресурси”, съфинансирана от Европейския социален фонд на Европейския съюз, **Община Рила** ще продължи предоставянето на почасови социални услуги в домашна среда в създадения по проекта „Център за услуги в домашна среда” в Общинско предприятие „Подкрепа на хора от уязвими групи”.

В рамките на Центъра ще се извършват дейности по предоставянето на три типа

почасови услуги в домашна среда, а именно:

* **за лична помощ:** помощ за поддържане на лична хигиена, помощ при хранене, помощ при вземане на лекарства, предписани от лекар, помощ при извършването на рехабилитационни или други специализирани услуги в дома на потребителя, придружаване до детско или учебно заведение, болнично заведение или месторабота и др.
* **за комунално-битови дейности:** пазаруване, поддържане на хигиената в жилищните помещения, обитавани от ползвателите, извършване и/или съдействие за дребни битови ремонти, извършване на административни услуги и плащания, приготвяне на храна с продукти на потребителя и др.
* **в подкрепа на социалното включване на обслужваните лица:** помощ в общуването и осъществяване на социални контакти, придружаване при посещения на кино, театър, изложби, концерти и др., помощ при писане на писма, заявления и подаването им до съответните институции, всякаква друга дейност изразена в социална работа с представителите на целевата група.

**В тази връзка Община Рила обявява прием на документи за набиране на лица за:**

**1. Потребители на почасовите услуги:**

1. 1.1.Лица с трайни увреждания с ограничения или невъзможност за самообслужване, в т.ч. и деца.
2. 1.2.Възрастни хора с ограничения или невъзможност за самообслужване.

**2. Персонал в Центъра за услуги в домашна среда:** Безработни лица в трудоспособна възраст, които не са придобили право на пенсия за осигурителен стаж и възраст.

**Документи, които следва да подадат кандидат – потребителите:**

* Заявление от кандидат – потребителя или негов законен представител, когато лицето е недееспособно;
* Документ за самоличност на лицето и законния му представител, когато има такъв, за справка;
* Медицински документи – Експертно решение на ТЕЛК, ЛКК, медицинска характеристика, издадена от личен лекар или други медицински документи;
* Копие от лична амбулаторна карта с данни за личния лекар.

**Документи, които следва да подадат кандидатите за персонал в Центъра за услуги в домашна среда:**

* Заявление за постъпване на работа;
* Автобиография;
* Копие от диплома за завършено образование и/или документ, удостоверяващ наличие на квалификация;

За предоставяните почасови услуги, потребителите ще заплащат такса, в размер на 2.00 лв./ч., определен с Наредба за определяне и администриране на местните такси и цени на услуги на територията на Община Рила, приета с Решение на Общински съвет по реда на Закона за местните данъци и такси.

Желаещите да ползват социални услуги в Център за услуги в домашна среда могат да подадат заявление и необходимите към него документи в деловодството на общинска администрация град Рила, в едномесечен срок, считано от 01.09.2014г.

За допълнителна информация тел.: 0884 400 944.

Дата: 01.09.2014г.

**Кмет на Община Рила (п)**

***Георги Кабзималски***

**за лична помощ, комунално-битови дейности, в подкрепа на социалното включване на обслужваните лица**